Source: http://www.videki-elmenyek.hu/helyi-ertekek/goszthony-maria-emlekmuzeum-es-nemzetkozi-uveg-muzeum-39.html
Timestamp: 2019-05-24 20:01:24+00:00

Document:
Goszthony Mária Emlékmúzeum és Nemzetközi Üveg Múzeum Bárdudvarnok
A Goszthony Kúria bemutatása
A Goszthony kúria egész évben nyitva, és előzetes bejelentkezés alapján látogatható.
Kadarkút felé haladó főút mellett érjük el Bárdibükköt, ahol idegenforgalmi látványosságként terül elénk a Goszthony
kastély parkja, vele szemben a Goszthony kúria az üveghutával, amely ma már nemzetközileg is elismert alkotótelep. Minden év augusztusában itt kerül megrendezésre a Nemzetközi Üveg Szimpozion 1991 óta emellett a kúriában található Goszthony Mária állandó emlékkiállítása is.
A 19. században épült kúria Goszthony Mária (1893-1989) festő- és keramikus művész lakóháza és műterme volt egykor. Az alkotóművész sok időt töltött Olaszországban és nagy hatást gyakorolt rá az olasz művészet. Az itáliai és a magyar táj, a reneszánsz motívumkincs gyakran megjelent képein, mint ahogy portrékkal, állat- és növényfigurákkal, szentekkel és puttókkal is szívesen díszítette kerámiáit. Szívesen alkalmazta az úgynevezett majolika technikát, amely Olaszországban igen elterjedt. Ebben a stílusban készítette el Becze Judit a kúria utcai homlokzatán a "Goszthony Kúria" kerámia falképet azért, hogy „a bárdibükki kerámiaművészet hagyományai tovább ápoltassanak”.
Goszthony Mária úgy rendelkezett, hogy házát és műtermét halála után is használják a művészek. Így az épület az üvegművészek "Mekkája" lett 1984-től. A kilencvenhat évesen elhunyt alkotó szellemi örökségét a nevével fémjelzett Nemzetközi Üveg Alkotótelep és Szimpozion Alapítvány őrzi és ápolja.
Cím: 7478 Bárdudvarnok, Bárdibükk 12.
Telefon: +36 82 686-101; 06 70 384-4307
Goszthony Kúria 2
Goszthony Kúria 1

References: Kúria 
 kúria 
 kúria 
 kúria 
 kúria 
 Kúria 
 Kúria